На основу Одлуке о економском оснаживању жена у локалној заједници, број I-020-27/2017 од 06.09.2017. године („Службени лист општине Житиште“, број 26/2017), Комисија за утврђивање права на финансијску подршку женама на територији општине Житиште (у даљем тексту: Комисија) расписује:

**ЈАВНИ ПОЗИВ**

**ЗА ЕКОНОМСКО ОСНАЖИВАЊЕ ЖЕНА**

**НА ТЕРИТОРИЈИ ОПШТИНЕ ЖИТИШТЕ У 2023. ГОДИНИ**

Предмет Јавног позива је додела финансијске подршке женама у циљу побољшања њиховог економског положаја.

Учешће на конкурсу могу остварити жене које имају пребивалиште на територији општине Житиште и испуњавају један од следећих услова:

* Незапослене жене које желе да покрену пољопривредну производњу или започну сопствени бизнис
* Носитељке пољопривредног газдинства
* Предузетнице или власнице привредног друштва

Уз услов да нису добијале средства по Јавном позиву за економско оснажвање жена у претходне три године.

Право на финансијску подршку жене у циљу побољшања економског положаја могу да остваре уколико до сада нису користиле друге државне помоћи за исту опрему, односно да нису добиле подршку из локалног, покрајинског или републичког буџета у последње три године за исту опрему за коју аплицирају.

Финансијска помоћ се одобрава као једнократна и бесповратна. Износ финансијске помоћи не може бити већи од 200.000,00 динара.

Средства за оснаживање жена у локалној заједници могу да се остваре за:

* Набавку опреме за производњу и прераду примарних пољопривредних производа у области воћарства, пчеларства, повртарства и вртларства.
* Набавка опреме за регистровану делатност или покретање сопственог бизниса

Уколико подноситељка захтева оствари право на бесповратна средства, а носилац је пољопривредног газдинства, неопходно је да у року од шест месеци од потписивања уговора региструје измену у газдинству, којом би се регистровала делатност у вези са предметном пријавом.

У случају да подноситељка захтева нема регистровано газдинство у обавези је да региструје газдинство уз унос делатности за коју је поднела захтев у року од шест месеци, а уколико покрећу сопствени бизнис неопходно је да региструју фирму у АПР-у у року од шест месеци.

**ПОТРЕБНА ДОКУМЕНТАЦИЈА:**

1. Попуњен захтев за економско оснаживање жена у локалној заједници за 2023. годину
2. Очитана лична карта
3. Доказ о власништву, корисништву или закупу земљишта/објекта
4. Предрачун за набавку опреме
5. Уверење са евиденције Националне службе за запошљавање уколико је лице незапослено или оверена изјава да је незапослено (**за незапослене жене које желе да покрену пољопривредну производњу или споствени бизнис)**
6. Фотокопија надлежног органа о упису у регистар **(носитељке пољопривредног газдинства)** иизвод из биљне структуре
7. Фотокопија надлежног органа о упису у регистар (АПР) **(предузетнице или власнице привредног друштва)**

Документација која се преда Комисији уз захтев се не враћа, већ се чува у архиви.

Заинтересоване подноситељке достављају захтеве са потребном документацијом Комисији за утврђивање права на финансијску подршку женама на територији општине Житиште у затвореној коверти.

**Захтеви треба да пристигну најкасније до 23.11.2023. године на писарницу Општинске управе Житиште или путем поште на адресу:**

**ОПШТИНА ЖИТИШТЕ**

**КОМИСИЈА ЗА УТВРЂИВАЊЕ ПРАВА НА ФИНАНСИЈСКУ ПОДРШКУ ЖЕНАМА НА ТЕРИТОРИЈИ ОПШТИНЕ ЖИТИШТЕ**

**ЦАРА ДУШАНА 15**

**23210 ЖИТИШТЕ**

СА НАЗНАКОМ **„ЗА ЈАВНИ ПОЗИВ-ФИНАНСИЈСКА ПОДРШКА ЗА ЕКОНОМСКО ОСНАЖИВАЊЕ ЖЕНА“**

**РОК ЗА ПОДНОШЕЊЕ ПРИЈАВА СА ПОТРЕБНОМ ДОКУМЕНТАЦИЈОМ ЈЕ ДО 23.11.2023. године.**

Пријаве поднете након предвиђеног рока неће се разматрати.

Захтев се може преузети на писарници Општинске управе Житиште – ул. Цара Душана бр. 15 и на сајту Општине Житиште [www.zitiste.org.rs](http://www.zitiste.org.rs)

Јавни позив објавити на огласној табли Општине Житиште, на огласним таблама Месних заједница на територији општине Житиште и на сајту Општине Житиште [www.zitiste.org.rs](http://www.zitiste.org.rs)

Република Србија

АП Војводина

Општина Житиште

Комисија за утврђивање права на финансијску подршку женама на територији општине Житиште

Број: II-401-115/2023

Датум: 08.11.2023.

Председница Комисије за утврђивање права на финансијску

подршку женама на територији општине Житиште

с.р. Ивана Петрић